****

|  |  |
| --- | --- |
| **REPUBLIKA HRVATSKA** **OSNOVNA ŠKOLA DOMOVINSKE ZAHVALNOSTI** Ulica Josipa Jovića 2, 22300 Knin **KLASA: 112-02/25-01/9 URBROJ: 2182-27-01-25-6** Knin, 20.10.2025. godine |  |

 Na temelju odredbi Pravilnika o zapošljavanja, KLASA: 003-05/19-01/2 URBROJ: 2182/01-19/05-01, a sukladno Odluci o imenovanju Povjerenstva za zapošljavanje u školskoj 2025./2026. godini, vezano za raspisani natječaj za zasnivanje radnog odnosa, KLASA: 112-02/25-01/9 URBROJ: 2182-27-01-25-01 od 09.10.2025. godine, na prijedlog ravnateljice Marije Stojanović, Povjerenstvo za zapošljavanje donosi

**ODLUKU**

 **o načinu testiranja, područjima provjere, pravnim i drugim izvorima**

**za pripremu kandidata, vremenu i mjestu održavanja testiranja**

**te listi kandidata**

1. **Opća pravila testiranja**

 Sukladno odredbama Pravilnika o zapošljavanju, obavit će se procjena odnosno testiranje kandidata.

 Procjena se sastoji od dva dijela, i to: **usmenog testiranja**, odnosno razgovora (intervjua) kandidata s Povjerenstvom i **obavljanja određenog posla** (članak 12. stavak 3. Pravilnika o zapošljavanju) odnosno održavanja oglednog sata uz nadzor stručnih članova Povjerenstva za zapošljavanje (u daljnjem tekstu – testiranje).

 Kandidati su obvezni pristupiti procjeni znanja i sposobnosti putem usmenog testiranja i obavljanja određenog posla (ukoliko prethodno zadovolje na usmenom djelu testiranja).

 Ako kandidat ne pristupi usmenom testiranju i/ili obavljanju određenog posla u vidu oglednog sata, smatra se da je povukao prijavu na natječaj.

 Kandidati su dužni imati sa sobom odgovarajuću identifikacijsku ispravu (osobna iskaznica, putovnica, vozačka dozvola) na temelju koje se prije testiranja utvrđuje identitet kandidata/kinje.

 Testiranju ne mogu pristupiti kandidati koji ne mogu dokazati identitet i osobe za koje je Povjerenstvo za zapošljavanje (u daljnjem tekstu – Povjerenstvo) utvrdilo da ne ispunjavaju formalne uvjete iz natječaja te čije prijave nisu pravodobne i potpune.

1. **Pravni i drugi izvori za pripremanje kandidata – usmeno testiranje:**
2. Zakon o odgoju i obrazovanju u osnovnoj i srednjoj školi

<https://www.zakon.hr/z/317/zakon-o-odgoju-i-obrazovanju-u-osnovnoj-i-srednjoj-skoli>

1. Pravilnik o načinima, postupcima i elementima vrednovanja učenika u osnovnoj i srednjoj školi

https://narodne-novine.nn.hr/clanci/sluzbeni/2010\_09\_112\_2973.html

<https://narodne-novine.nn.hr/clanci/sluzbeni/2019_09_82_1709.html> - izmjene i dopune

<https://narodne-novine.nn.hr/clanci/sluzbeni/2020_04_43_898.html> - izmjene i dopune

<https://narodne-novine.nn.hr/clanci/sluzbeni/2021_09_100_1801.html> - izmjene i dopune

1. Statut Osnovne škole Domovinske zahvalnosti i njegove izmjene i dopune

 https://os-domovinske-zahvalnosti-kn.skole.hr/statut/

1. Godišnji plan i program rada Osnovne škole Domovinske zahvalnosti za školsku 2025./2026. godinu

 https://os-domovinske-zahvalnosti-kn.skole.hr/wp-content/uploads/sites/930/2025/10/GPP-WEB.pdf

1. Kurikulum Osnovne škole Domovinske zahvalnosti za školsku 2025./2026. godinu

<https://os-domovinske-zahvalnosti-kn.skole.hr/wp-content/uploads/sites/930/2025/10/15-OS_Domovinske_zahvalnosti_Knin_KURIKULUM_2025.pdf>

 **f) Nacionalni kurikulum iz nastavnog predmeta – HRVATSKI JEZIK**

* poznavanje metodike i didaktike
* poznavanje razredničkih poslova
* snalaženje u različitim situacijama u razredu i izvan razreda
* poznavanje i korištenje suvremenih oblika rada u nastavi
* poznavanje i korištenje suvremenih nastavnih sredstava i pomagala u nastavi
* predmetni kurikulum HRVATSKI JEZIK

 <https://narodne-novine.nn.hr/clanci/sluzbeni/2019_01_10_215.html>

 Svi članovi Povjerenstva imaju pravo postavljati do tri pitanja iz područja propisanih odredbama Pravilnika o zapošljavanju (<https://os-domovinske-zahvalnosti-kn.skole.hr/wp-content/uploads/sites/930/2024/06/PRAVILNIK-O-ZAPOSLJAVANJU.pdf>), odnosno pravnim i drugih izvorima navedenima u točki 2. ove Odluke.

 Usmeno testiranje provodi se **isključivo** pitanjima koja se tiču radnog mjesta na koje se kandidat prijavljuje.

 Smatra se da je kandidat zadovoljio ako je ostvario najmanje **60% bodova** od ukupnog mogućeg broja bodova na usmenom testiranju (intervju).

1. **Obavljanje određenog posla (ogledni sat)**

 Na drugi dio testiranja, koji podrazumijeva obavljanje određenog posla, odnosno održavanje oglednog sata u razrednom odjelu gdje će svaki kandidat samostalno održati nastavni sat uz nadzor stručnih članova Povjerenstva (predstavnik aktiva i pedagog) – u daljnjem tekstu – ogledni sat, pozvat će se kandidati koji su ostvarili minimalno 60% bodova od ukupno mogućeg broja bodova na prethodnom usmenom testiranju. Rezultat usmenog testiranja i poziv kandidatima da pristupe održavanju oglednog sata će se u primjerenom roku, u pravilu u toku istoga dana, objaviti na mrežnim stranicama Škole te dodatno usmeno priopćiti svim kandidatima koji su ostvarili uvjet za ovaj dio testiranja, a koje neće biti održano isti dan kad i usmeno testiranje.

 Ogledni sat će se organizirati, pratiti i u konačnici bodovati temeljem obrazaca za praćenje nastave od strane stručnih članova Povjerenstva (predstavnik aktiva i pedagog).

 **4.** **Utvrđivanje rezultata i izvješćivanje kandidata o rezultatima natječaja**

 Nakon odrađenog oglednog sata svih kandidata koji su prethodno zadovoljili propisane uvjete, Povjerenstvo utvrđuje rang listu koju isti dan dostavlja ravnatelju Škole. Na temelju dostavljene rang liste kandidata ravnatelj odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa. Odluku donosi ravnatelj između tri najbolje rangirana kandidata prema broju bodova. Ako dva ili više kandidata ostvare jednak broj bodova ravnatelj može odlučiti između svih kandidata koji imaju tri najbolje bodovana rezultata. Prije donošenja Odluke ravnatelj može pozvati kandidata ili kandidate na razgovor, bez općenitog bodovanja. Ukoliko razgovor (intervju) s tri najbolje rangirana kandidata ne bude istog dana kad i testiranje, obavijest kandidatima za razgovor (intervju) s ravnateljem Škole objavit će se na mrežnoj stranici Škole u rubrici „Natječaji“ (<https://os-domovinske-zahvalnosti-kn.skole.hr/natjecaji/>).

 O rezultatima natječaja kandidati će biti obaviješteni u skladu s odredbama Pravilnika o zapošljavanju.

 **5. Vrijeme i mjesto održavanja testiranja te liste kandidata**

 Testiranje kandidata po raspisanom natječaju za radno mjesto – **UČITELJ/ICA HRVATSKOG JEZIKA** – Knin, 1 izvršitelj/ica na određeno puno radno vrijeme, 40 sati tjedno (zamjena za radnicu koja je na porodiljnom dopustu), objavljen dana **09.10.2025.** godine na mrežnoj stranici i oglasnoj ploči Hrvatskog zavoda za zapošljavanje i mrežnoj stranici Osnovne škole Domovinske zahvalnosti, u rubrici pod nazivom „NATJEČAJI“, održat će se dana **27.10.2025. godine s početkom u 13:15 sati** u prostorima Osnovne škole Domovinske zahvalnosti, Josipa Jovića 2, Knin, i to prema sljedećem rasporedu, kako slijedi:

- 13:05 sati - Dolazak i utvrđivanje identiteta i provjera popisa kandidata (prijem u tajništvu škole)

- **13:15 sati - Usmeno testiranje kandidata** temeljem točke 2. ove Odluke.

 Na usmeni dio testiranja, koje će biti održano **27.10.2025. godine s početkom u 13:15 sati,** se pozivaju sljedeći kandidati/kandidatkinje:

**UČITELJ/ICA HRVATSKOG JEZIKA** – Knin, 1 izvršitelj/ica na određeno puno radno vrijeme, 40 sati tjedno (zamjena za radnicu koja je na porodiljnom dopustu):

**TABLICA 1.**

|  |  |
| --- | --- |
| **REDNI BROJ** | **IME I PREZIME KANDIDATA (inicijali)** |
| 1. | **M . P .****Magistra edukacije povijesti i magistra edukacije hrvatskog jezika i književnosti**(članak 5. Pravilnika o odgovarajućoj vrsti obrazovanja učitelja i stručnih suradnika u osnovnoj školi, kategorija pod **a)** |

 Kandidat koji 27.10.2025. godine **će supsidijarno, odnosno naknadno biti pozvan na usmeni dio testiranja**, ukoliko kandidat **M.P.** iz prethodne tablice 1. ne zadovolji na usmenom djelu testiranja, a koji također ispunjava formalne uvjete iz natječaja, ali se u odnosu na kandidata iz tablice 1. stavlja u podrednu kategoriju, sukladno članku 5. Pravilnika o odgovarajućoj vrsti obrazovanja učitelja i stručnih suradnika u osnovnoj školi („NN“, br. 06/19, 75/20) – u daljnjem tekstu – Pravilnik, je:

**TABLICA 2.**

|  |  |
| --- | --- |
| **REDNI BROJ** | **IME I PREZIME KANDIDATA (inicijali)** |
| 1. | **I . J .****diplomirani učitelj razredne nastave** **s pojačanim programom iz nastavnoga predmeta Hrvatskoga jezika** (članak 5. Pravilnika o odgovarajućoj vrsti obrazovanja učitelja i stručnih suradnika u osnovnoj školi, kategorija pod **b)** |

 Kandidat koji 27.10.2025. godine **će supsidijarno, odnosno naknadno biti pozvan na usmeni dio testiranja**, ukoliko kandidat **M.P.** iz prethodne tablice 1. ne zadovolji na usmenom djelu testiranja, odnosno ukoliko kandidat **I.J.** iz prethodne tablice 2. ne zadovolji na usmenom djelu testiranja, a koji također ispunjava formalne uvjete iz natječaja, ali se u odnosu na kandidata iz tablice 1. i kandidata iz tablice 2. stavlja u podrednu kategoriju, sukladno članku 5. Pravilnika o odgovarajućoj vrsti obrazovanja učitelja i stručnih suradnika u osnovnoj školi („NN“, br. 06/19, 75/20) – u daljnjem tekstu – Pravilnik, je:

**TABLICA 3.**

|  |  |
| --- | --- |
| **REDNI BROJ** | **IME I PREZIME KANDIDATA (inicijali)** |
| 1. | **S . B .****Sveučilišna prvostupnica pedagogije i** **sveučilišna prvostupnica hrvatskog jezika i književnosti**(članak 5. Pravilnika o odgovarajućoj vrsti obrazovanja učitelja i stručnih suradnika u osnovnoj školi, kategorija pod **c)** |

Povjerenstvo za zapošljavanje

Dostaviti:

* Web stranica Škole - kategorija „Natječaji“
* Pismohrana